  Виталий Пронин Литературалы сӥзем нуналъёсты сӥё-дано усьтозы Ижысь Эшъяськон юртын 6-тӥ оштолэзе 18.00 часын.Ёрос литератураослы сӥзем нуналъёс ортчылозы арлы быдэ. Сыӵе кичӧлтонэн потӥз Йӧскалык библиотека, выжы калыкъёслэсь литератураоссэс лыдӟисьёс пӧлын вӧлмытон понна. Литературалы сӥзем нуналъёс улсын ар ӵоже шаерамы ортчытыны чакламын пӧртэм ужрадъёс – книгаосын тодматсконъёс, литературая ӝытъёс, адӟытонъёс, акциос, писательёсын пумиськонъёс но мукет.Алнаш музъем сомында яркыт гожъясьёсты будэтӥз – мукет ёросъёслы соин шуг ӵошатскыны.- Алнаш палан одӥг писпу но литератураын данъятэк ӧз кыльы, - пусйиз вал писатель Семён Самсонов.Туэ радъяськозы Алнаш ёросысь лулчеберет удысын ужасьёслэн, писательёслэн юбилейёссылы сӥзем книгаосын но туспуктэмъёсын адӟытонъёс, Герман Ходыревлы сӥзем лыдӟонъёс, пумиськонъёс но конференциос.Ӵуказе ужрадын педагогика тодосъя кандидат Любовь Фёдорова Алнаш ёросысь потэм писательёс сярысь докладзэ лыдӟоз, алнаш писательёслэн кылбуръёссы чузъяськозы, ёросысь вуэм ансамбльёс эктозы-кырӟалозы.Ивортэ Йӧскалык библиотека  